বুধবার সকালে বিএনপির জোটসঙ্গী জামায়াতের সেক্রেটারি জেনারেল আলী আহসান মোহাম্মদ মুজাহিদের ফাঁসির রায় বহাল থাকলে বৃহস্পতিবার হরতালের ডাক দেয় দলটি। পাশাপাশি দেশের কিছু স্থানে বিক্ষোভ করে জামায়াত। তবে সারাদিনে বিএনপি কোনও প্রতিবাদ বা বিক্ষোভ করেনি। সকালে নয়াপল্টনের কেন্দ্রীয় কার্যালয়ে দলের নিয়মিত সংবাদ সম্মেলনে স্থানীয় সরকার নির্বাচন নিয়ে কথা বলেন মুখপাত্র আসাদুজ্জামান রিপন।